Bruti

**Bruti** (polgári nevén: **Tóth Imre**, Debrecen, 1970. március 11. –) magyar humorista, dalszerző, zenész, műsorvezető.

## Pályafutása

Tizenévesen kezdett gitározni, majd több debreceni zenekarban játszott 1987 és 1995 között. Leginkább blues, rock n' roll zenészként ismerik. A '90-es évek elején a Marshall zenekarral kiadták a "*Pénz a bőr alatt*" c. albumukat. Később a zenekar feloszlása után, saját dalokon dolgozott.

2003-ban került a debreceni Friss rádióhoz, ahol a Trisó (közélet, humor) műsorban szerepelt évekig, többek közt olyan ismert arcokkal, mint Hadházi László, vagy Váradi Ferenc.

2006-ban műsorvezető társával, Varga Attila "Sixx"-szel saját rádióműsort indított *Fotelpatkányok* néven. Külföldi és magyar sorozatokat boncolgattak, és réteg műsorhoz képest, meglepően nagy sikereket értek el. Ekkor rendszeresen írt a *Hogyvolt* blogra is.

Hadházi László meghívására 2008-ban részt vett a *Dumavölgy – Humorvár* rendezvénysorozaton Nagyvázsonyban, ahol dalszerzőként és előadóként is bemutatkozott. Ekkor kezdődött humorista karrierje, és ugyanitt lépett fel először az MR1-Kossuth Rádió Rádiókabaré c. műsorában is, ami azóta rendszeressé vált *Bruti és a Kültagok* néven. Partnerei: Vida Péter, Kovács András Péter, Hadházi László.

Ugyanebben az évben, ősszel bemutatkozott a Godot Dumaszínházban, a Fiatal Félőrültek Fesztiválján is, majd novemberben társulat tagja lett. Az ország számos pontján fellép, 2009-től állandó szereplője a Comedy Central csatorna, *Comedy Central bemutatja* c. műsorának, majd az RTL Klubon futó, Showder Klubban is.

2013-ban létrehozta a Dallal a Falnak című egész estés műsort, ahol a Bruti és a Kültagok nevű swing zenekarával játsszák a dalait stand-up betétekkel. A zenekar eredetileg a debreceni Párdon zenekar a következő felállásban: Kiss Virág – Ének, Blaskovits Attila – ütősök, Hegyes Bertalan – bőgő, basszusgitár, Hernyák Marcell – zongora, Varga Gergely – trombita.

2014 augusztusában megvált a Dumaszínháztól, azóta szabadúszó.

2016-ban létrehozta a Humorellátó Produkciós Irodát, ami humoristák, zenészek és egyéb szórakoztató produkciók kiajánlásával foglalkozik.

Debrecenben él, szabadidejében sorozatokat néz, számítógépes játékokkal játszik és hangszereket gyűjt.

2017. április 23-án a Magyar Kétfarkú Kutya Párt Brutit indította a zuglói időközi választáson, aki 109 szavazatot kapott, és ezzel megelőzte a Lehet Más a Politika jelöltjét.

2020-ban a Covid-19 hatására, a fellépések elmaradása miatt elindította saját Twitch csatornáját. https://www.twitch.tv/realbruti

## Munkái

### Televízió

* *Showder Klub*, RTL Klub (előadó)
* *A Comedy Central bemutatja*, Comedy Central (előadó)
* Munkaügyek (1 epizódban, mint TEK-kommandós)
* ATV (előadó)

### Rádió

* *Trisó*, *Fotelpatkányok k*, Friss Rádió, Debrecen
* *Rádiókabaré*, MR1-Kossuth rádió, Budapest

### Dalok

* Sablon:Youtube
* Sablon:Youtube
* Sablon:Youtube
* Sablon:Youtube
* Sablon:Youtube
* Sablon:Youtube
* Sablon:Youtube
* Sablon:Youtube

## Források

1. ↑ Humorellátó Produkciós Iroda (hu-hu). *Humorellátó*. Retrieved on augusztus 18, 2017.
2. ↑ https://index.hu/belfold/2017/04/23/idokozi\_valasztas\_zuglo/

* Bruti weboldala
* Humorellátó weboldala
* Bruti Facebook rajongói oldal
* Bruti Youtube csatornája
* Dumaszínház
* Interjú Brutival a *dumaszinhaz.blog.hu*-n
* Sablon:Youtube
* Fotelpatkányok